किराने की दुकान खोल महिलाएं हो रहीं आत्मनिर्भर
महासमुंद(नईदुनिया न्यूज)। छत्तीसगढ़ राज्य ग्रामीण आजीविका मिशन 'बिहान' अंतर्गत विकासखंड सरायपाली के गोठान ग्राम पंचायत पाटसेंद्री से जय मां लक्ष्मी स्व सहायता समूह के सदस्य किराना दुकान व मुर्गी, बत्तख पालन कर आजीविका गतिविधि का कार्य कर रहीं हैं। किराना दुकान चलाकर समूह की महिलाओं ने आजीविका के अन्य साधन अपनाए हैं।
दुकान के माध्यम से समूह की इन महिलाओं एवं गांव वालों को गांव से बाहर सामान खरीदने जाने की जरूरत नहीं पड़ती है। दैनिक उपयोग होने वाली सभी सामान गांव में उपलब्ध हो जाने से समूह के महिलाओं को अच्छी आमदनी हो रही है। समूह की महिलाओं को किराना दुकान व मुर्गी बतख पालन से अच्छी आमदनी होने से उत्साहित है एवं अपने आर्थिक जीवन को मजबूती प्रदान करने में पीछे नहीं हैं। गांव स्तर पर, घर पर ही काम मिल जाने के कारण समूह की महिलाएं आर्थिक रूप से स्वावलंबी बन रही हैं। स्व-सहायता समूह की महिलाओं को समय-समय पर आजीविका संबंधित कार्यों की जानकारी संबंधित कार्यक्षेत्र के एडीईओ, पीआरपी एवं एफएलसीआरपी के माध्यम से दिया जाता है।
Posted By: Nai Dunia News Network